|  |  |
| --- | --- |
|  |  |
|  |
| Serviciul Administrare Parcări  Email: parcari@adpsm.ro  Tel: 0261.713.454  Nr. 2596/ 24.04.2023  conexat cu  4664/ 24.07.2023 |

**REFERAT DE SPECIALITATE**

*la proiectul de hotărâre privind aprobarea Regulamentului de funcţionare a sistemului privind controlul, limitarea și taxarea staționărilor în municipiului Satu Mare*

Prin H.C.L. nr. 182/ 29.09.2005 privind reorganizarea Administraţiei Piețelor s-a înfiinţat un nou serviciu public cu personalitate juridică subordonat Consiliului Local Satu Mare, denumit Administraţia Domeniului Public, iar prin anexa la HCLSM nr. **263/23.11.2017 s-a stabilit Regulamentului de funcţionare al sistemului privind controlul, limitarea şi taxarea staţionărilor în municipiul Satu Mare respectiv rezervarea locurilor de parcare la reședință.**

Având în vedere numărul considerabil al locurilor de parcare la reședință (7266 locuri), coroborat cu faptul că acesta va crește în perioada următoare, respectiv cu dorința de digitalizare a serviciilor privind această categorie de parcări, începând cu data intrării în vigoare a prezentei hotărâri, se va implementa platforma online de tip portal web GIS.

Prin intermediul acesteia cetățenii din municipiul Satu Mare vor avea atât posibilitatea prelungirii locurilor de parcare la reședintă online, cât plata acestora prin intermediul acestei metode.

Scopul pentru care dorim să implementăm accesarea platformei menționate mai sus este acela de a evita aglomerarea la ghișele instituției, a beneficiarilor locurilor de parcare la reședință.

Având în vedere anunțul nr. 27812/ 02.05.2023 privind organizarea dezbaterii publice și referatul nr. 35655/ 09.06.2023 ale Serviciului de Relații Publice întocmite în conformitate cu prevederile art.7 din Legea nr.52/2003 privind transparența decizională în administrația publică, republicată, cu modificările și completările ulterioare, din care rezultă că au fost transmise propuneri, opinii sau sugestii, în termenul prevăzut de lege, cu privire la proiectul de hotărâre, arătăm faptul că acestea au fost luate sau vor fi luate în considerare în măsura în care acestea vor putea fi implementate.

Cu scopul de a diferenția panourile indicatoare privind parcările cu plată, de celelalte categorii de indicatoare, propunem aprobarea unui model de panou indicator aferent locurilor de parcare rezervate de către unitățile hoteliere, model prevazut la anexa 14.

Drept urmare, propunem ca proiectul privind aprobarea Regulamentului de funcţionare a sistemului privind controlul, limitarea și taxarea staționărilor în municipiului Satu Mare, sa fie supus **aprobării de către Consiliul Local Satu Mare**, în conformitate cu prevederile: art. 129 alin. 1, alin. 2, lit. a din O.U.G. nr. 57/ 2019 privind Codul Administrativ.

Director general,

cj. Bozai Vodă Cristian

Director general adjunct

Barta Zoltán

Sef. Serviciu juridic

Cj. Bodea Lucian